open-index/open-wikipedia-markdown huggingface dataset:
Pasvalio Lėvens pagrindinė mokykla

**Pasvalio Lėvens pagrindinė mokykla** – dieninė, savarankiško mokymosi bendrojo lavinimo mokykla Pasvalyje, Kalno g. 34, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 290615290. Steigėjas Pasvalio rajono savivaldybės taryba.

Filialai:
* Pasvalio Lėvens pagrindinės mokyklos Kiemelių pradinio ugdymo skyrius
* Pasvalio Lėvens pagrindinės mokyklos Ustukių pagrindinio ugdymo skyrius
* Pasvalio Lėvens pagrindinės mokyklos Valakėlių skyrius
* Pasvalio Lėvens pagrindinės mokyklos Žilpamūšio pradinio ugdymo skyrius

## Istorija
Mokykla atidaryta 1987 m. Joje mokėsi 861 moksleivis, dirbo 55 pedagogai. 1988 m. išleista 1-oji 63 abiturientų laida. 1997 m. mokyklos dešimtmečio proga įkurtas mokyklos muziejus.

1991–2002 m. mokykloje veikė suaugusiųjų klasės, 2002 m. įsikūrė Jaunimo ir suaugusiųjų mokymo centras. Nuo 2000 m. rugsėjo 1 d. mokykla vadinama Lėvens vidurine mokykla. 2002 m. mokykla išleido paskutinę – 15-ąją abiturientų laidą. 2003 m. mokykla tapo Lėvens pagrindine mokykla.

2023 m. sausio 13 d. po įvykusio 2023 m. Pasvalio rajono dujotiekio sprogimo mokykloje laikinai buvo atidarytas pagalbos ir nakvynės punktas evakuotiems Paberžių ir Balsių kaimų gyventojams.

## Direktoriai
* 1987 m. Arvydas Kontenis
* 1993 m. Danis Vaišnoras
* 2011 m. Aida Abukevičienė
* 2012 m. Lina Rauckienė

## Šaltiniai

## Nuorodos
* Mokyklos svetainė
Brenerio automagistralė A13

**Brenerio automagistralė** yra greitkelis besitęsiantis iš Austrijos per Brenerio perėją į Italiją, kur siekia Modeną. Pastatyta XX a. septintajame - aštuntajame dešimtmetyje ir tuo metu buvo vienas pirmųjų greitkelių, nutiestų kalnuose. Šiaurėje automagistralė susijungia su Ino slėnio autostrada A12, o pietuose įsilieja į Italijos automagistralę A1.
Daujėnų pagrindinė mokykla

**Pasvalio rajono Daujėnų pagrindinė mokykla** – dieninė, savarankiško mokymosi bendrojo lavinimo mokykla Pasvalio raj., Daujėnuose, Baluškių g. 4, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190616249. Steigėjas Pasvalio rajono savivaldybės taryba. Filialas Pasvalio rajono Daujėnų pagrindinės mokyklos Girsūdų pradinio ugdymo skyrius.

## Direktoriai
* Gailutis Gailiūnas

## Žymūs mokiniai
* Antanas Karoblis, pedagogas, matematikas, politikas
* Juozas Rajeckas, pedagogas, chorvedys
* Antanas Vadopalas, pedagogas, agronomas

## Nuorodos
* Svetainė
Kriklinių pagrindinė mokykla

**Pasvalio rajono Kriklinių pagrindinė mokykla** – dieninė, savarankiško mokymosi bendrojo lavinimo mokykla Krikliniuose (Pasvalio raj.), Žalioji g. 2, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190617340. Steigėjas Pasvalio rajono savivaldybės taryba.

## Istorija
Kriklinių bažnytinėse knygose išlikęs įrašas liudija, kad parapijinė mokykla čia jau veikė 1863 m. ir joje mokėsi 35 mokiniai. 1924 m. valdžia įsteigė vieno komplekto pradžios mokyklą. Po keleto metų mokykla iš Kriklinių perkelta į Moliūnus, į buvusio Karpio dvaro pastatą. Čia veikė dviejų komplektų mokykla.

1949 m. Krikliniuose įkurta septynmetė mokykla, o Moliūnuose liko tik pradinės klasės. 1950 m. mokykla persikėlė į buvusį klebonijos pastatą, 1959 m. tapo aštuonmete. 1968 m. pastatytas naujas mokyklos pastatas. 2009 m. rugsėjo 1 d. Kriklinių pagrindinė mokykla reorganizuota į Pasvalio rajono Daujėnų pagrindinės mokyklos Kriklinių pradinio ugdymo skyrių.

2020 m. skyrius išregistruotas.

## Direktoriai
* Vladas Cucėnas

## Literatūra
* Moliūnų praeitis / Juozas Dankevičius. – Vilnius: Danielius, 2003. – 184 p.: iliustr. – ISBN 9955-476-17-6

## Šaltiniai

## Nuorodos
* Mokyklos istorija
Krinčino Antano Vienažindžio progimnazija

**Pasvalio rajono Krinčino Antano Vienažindžio progimnazija** – dieninė, savarankiško mokymosi bendrojo lavinimo mokykla Krinčine (Pasvalio raj.), Pasvalio g. 1, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190617493, steigėjas – Pasvalio rajono savivaldybės taryba. Mokykla pavadinta poeto Antano Vienažindžio (1841–1892) vardu.

Prie mokyklos veikia Krinčino Antano Vienažindžio pagrindinės mokyklos Gulbinėnų vaiko dienos centras (buvusi Gulbinėnų pradinė mokykla).

## Istorija

Įkurta fundaciniu 1611 m. birželio 20 d. kunigaikščio Mikalojaus Dimitro Kurpskio raštu. Archyvuose aptinkama 1643, 1637, 1670, 1732 m. ir 1737 m. bažnyčios vizitacijose, 1775 m. pirmąkart užfiksuota ir mokytojo pavardė. 1611–1795 m. buvo mokoma iki 10 vaikų. Nuo 1800 m. mokinių skaičius išaugo iki 30. 1908 m. buvo bandoma mokyti lietuviškai, bet susidorota. 1915 m. dar mokė rusas rusiškai, bet 1916 m. kunigas Viksva atidarė lietuviškas klases: dirbo Pranciškus Žitkevičius (dailininkas, fotografas, 1900 m. Paryžiaus pasaulinės parodos lietuviško skyriaus organizatorius ir apipavidalintojas) ir Stasė Klongevičiūtė. Nuo 1918 m. rudens pradėjo darbą valstybinė pradžios mokykla. Tarpukariu veikė pradžios mokykla, keturių, paskui šešių skyrių. Daugiausia mokinių mokėsi 1978 m. – 272.

XXI a. pradžioje prijungta Gulbinėnų pradinė mokykla.

## Pavadinimų kaita

## Direktoriai
* nuo 1994 m. Algimantas Kaminskas-Krinčius

## Žymūs mokiniai
* Albertas Juozapas Talačka

## Nuorodos

* Mokyklos svetainė
Pajiešmenių pagrindinė mokykla

**Pasvalio rajono Pajiešmenių pagrindinė mokykla su ikimokyklinio ugdymo skyriumi** – dieninė, savarankiško mokymosi bendrojo lavinimo mokykla Pasvalio raj., Pajiešmeniuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190617689. Steigėjas Pasvalio rajono savivaldybės taryba.

Filialai:
*Pasvalio rajono Pajiešmenių pagrindinės mokyklos su ikimokyklinio ugdymo skyriumi Kraštų pradinio ugdymo skyrius;
*Pasvalio rajono Pajiešmenių pagrindinės mokyklos su ikimokyklinio ugdymo skyriumi Raubonių pradinio ugdymo skyrius.

## Istorija

Mokykla savo veiklą pradėjo 1992 m. rugsėjo 1 d. Pamokos vyko tuometinio  vaikų darželio ir žemės ūkio bendrovės patalpose. Kartu vyko ir pagrindinio mokyklos priestato statybos, kurios buvo užbaigtos per rekordiškai trumpą laiką, vienerius metus. 1993 m. rugsėjo 1 d. po iškilmingo atidarymo mokykla įsikūrė kompaktiškame tipiniame pastate. 1996 m. į mokyklos struktūrą įjungta iki tol kaip savarankiška įstaiga veikusi ikimokyklinio ugdymo grupė. Pasikeitė mokyklos pavadinimas, ji tapo Pajiešmenių pagrindine mokykla su ikimokyklinio ugdymo skyriumi.

2004 m. sausio 2 d. į mokyklos struktūrą rajono savivaldybės tarybos sprendimu įjungtos ir iki šiol kaip savarankiškos veikusios Raubonių ir Kraštų pradinės mokyklos, kurios tapo mokyklos skyriais.

## Direktoriai
*1992 m. Ervydas Macaitis.

## Nuorodos
* Mokyklos svetainė
Ustukių pagrindinė mokykla

**Pasvalio rajono Ustukių pagrindinė mokykla** – dieninė, savarankiško mokymosi bendrojo lavinimo mokykla Ustukiuose (Pasvalio raj.), Parko g. 2, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190618442. Steigėjas Pasvalio rajono savivaldybės taryba.

Nuo 2012 m. Pasvalio Lėvens pagrindinės mokyklos Ustukių pagrindinio ugdymo skyrius.

## Istorija
1925 m. įsteigta Ustukių pradžios mokykla. Veikė keturi skyriai, kuriuose mokėsi apie 70 mokinių. 1928 m. mokykla atkelta arčiau vieškelio į Stankevičiaus sodybą Ustukių kaime. 1927–1928 m. mokėsi 44 mokiniai. 1930 m. atidarytas antras Ustukių pradžios mokyklos komplektas Dumplio name Pervalkų kaime, kur veikė trys klasės. 1931 m. iš dvarininko Marijono Chodokausko nupirktas Vytartų dvaro centras. Čia įsikūrė Vytartų pradžios mokykla, joje veikė 4 skyriai.

1954 m. Vytartų pradinė mokykla perorganizuota į septynmetę. 1956 m. išleista pirmoji mokyklą baigusių mokinių laida. 1962 m. rugsėjo 1 d. Vytartų septynmetėje atidaryta aštuntoji klasė, mokykla pavadinta aštuonmete, mokėsi 132 mokiniai.

1967 m. vasario mėn. prie „Pavasario“ kultūros namų pradėtas statyti naujas mokyklos pastatas. 1967 m. lapkričio 21 d. atiduota naudojimui naujoji Ustukių aštuonmetė mokykla. 1986–1987 m. m. mokykla tapo devynmete, nuo 1999 m. – dešimtmete. 2006 m. gruodžio 18 d. atidaryta sporto salė. Mokyklą baigė 44 laidos. Nuo 2009 m. rugsėjo 1 d. mokykla turėjo Žilpamūšio pradinio ugdymo skyrių. 2012 m. rugsėjo 1 d. Ustukių pagrindinė mokykla prijungta prie Pasvalio Lėvens pagrindinės mokyklos.

## Direktoriai
* Vincas Velžys
* S. Valašinas, B. Valašinienė, A. Balčėtienė, S. Mikoliūnaitė, B. Kairys, S. Šimkienė, G. Gelažauskas, V. Gaigalienė
* nuo 2004 m. Lina Rauckienė

## Šaltiniai

## Nuorodos
* Mokyklos svetainė
Valakėlių pagrindinė mokykla

**Pasvalio rajono Valakėlių pagrindinė mokykla** – dieninė, savarankiško mokymosi bendrojo lavinimo mokykla Valakėliuose (Pasvalio raj.), Ateities g. 2, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190618257. Steigėjas Pasvalio rajono savivaldybės taryba.

Nuo 2012 m. Pasvalio Lėvens pagrindinės mokyklos Valakėlių skyrius.

## Istorija
1924 m. įsteigta Levaniškio pradžios mokykla. Mokyklos pastatas priklausė dvarininkui Karpiui. Prie mokyklos buvo 5 ha žemės, kurią mokytojai naudojo asmeninėms reikmėms. 1930 m. mokykloje atidarytas antras komplektas. 1949 m. Levaniškio pradinė mokykla išaugo į septynmetę. 1952 m. Skėrių kaime pastatyta nauja mokykla. Nors mokykla išsikėlė iš Levaniškio, tačiau mokyklos pavadinimas paliko senas.

1964 m. Valakėlių gyvenvietėje pastatyta nauja mūrinė mokykla. 1999 m. mokykla tapo dešimtmetė. Nuo 1999 m. mokykloje pradėjo mokytis mokiniai, turinys fizinių ir judėjimo sutrikimų. 2001 m. įsteigtos dvi lavimosios klasės vaikams, turintiems žymią kompleksinę negalią. Jos įsikūrusios Pasvalio užimtumo centre „Viltis“. 2012 m. rugsėjo 1 d. Valakėlių pagrindinė mokykla prijungta prie Pasvalio Lėvens pagrindinės mokyklos.

2021 m. mokyklos skyrius išregistruotas.

## Direktoriai
* Olga Ilzėnaitė
* R. Butaitytė
* 1952–1981 m. Valerija Morkūnienė
* 1981–1982 m. Aldona Patūpienė
* 1982–1983 m. Eugenija Janulytė-Rimšienė
* 1983–1991 m. Valerija Tručiliauskienė
* 1992–2000 m. Danutė Burčikienė
* 2000–2011 m. Rimantas Indrišionis
* nuo 2011 m. Dijana Jurkūnienė

## Šaltiniai

## Nuorodos
* Mokyklos svetainė 
* Mokyklos svetainė
Žilpamūšio pagrindinė mokykla

**Pasvalio rajono Žilpamūšio pagrindinė mokykla** – dieninė, savarankiško mokymosi bendrojo lavinimo mokykla Žilpamūšyje (Pasvalio raj.), Vileišių g. 10, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190618638. Steigėjas Pasvalio rajono savivaldybės taryba.

Nuo 2012 m. Pasvalio Lėvens pagrindinės mokyklos Žilpamūšio pradinio ugdymo skyrius.

## Istorija
2009 m. rugsėjo 1 d. Žilpamūšio pagrindinė mokykla prijungta prie Pasvalio rajono Ustukių pagrindinės mokyklos ir įsteigtas Žilpamūšio pradinio ugdymo skyrius. 2012 m. Žilpamūšio pradinio ugdymo skyrius prijungtas prie Pasvalio Lėvens pagrindinės mokyklos.

## Direktoriai
* iki 2008 m. Danutė Kazickienė

## Šaltiniai
Pasvalio Svalios progimnazija

**Pasvalio Svalios progimnazija** – dieninė, savarankiško mokymosi bendrojo lavinimo mokykla Pasvalyje, Vilniaus g. 46, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190617874. Steigėjas Pasvalio rajono savivaldybės taryba.

Filialai:
* Pasvalio Svalios pagrindinės mokyklos Talačkonių skyrius (2004 m.)
* Pasvalio Svalios pagrindinės mokyklos Tetirvinų pradinio ugdymo skyrius (nuo 2004 m.)
* Pasvalio Svalios pagrindinės mokyklos Žadeikių B. Brazdžionio pradinio ugdymo skyrius (2004–2009 m.)

## Istorija

1937 m. Pasvalio valsčiaus tarybos posėdyje nutarta iš miesto turgavietės ploto skirti sklypą 10 komplektų Vasario 16-osios mokyklos statybai. Tais pačiais metais, vadovaujant vyriausiam rangovui Klemensui Čiapui, mokykla pradėta statyti, 1940 m. baigta. 1941 m. vasarą, prasidėjus Antrajam pasauliniam karui, mokykloje įsikūrė vokiečių štabas, o 1944 m. okupavo rusai. Per karą mokykla nenukentėjo.

1949 m. pavasarį pasodintas mokyklos sodas, dekoratyvinių augalų. Nuo 1951 m. septynmetė mokykla. 1959 m. prie mokyklos įrengtas tipinis stadionas, 1960 m. čia įkurta Pasvalio sporto mokykla. Jai vadovavo B. Jasikevičius. Nuo 1962–1963 m. m. Pasvalio aštuonmetė mokykla. 1985 m. mokykla tapo nepilna vidurinė mokykla, 1986 m. devynmetė mokykla, nuo 1993 m. Pasvalio pagrindinė mokykla. 2001 m. rugsėjo 1 d. mokyklai suteiktas Svalios vardas.

## Direktoriai
* 1940 m. K. Čiuplinskas
* 1951 m. Paulina Barauskaitė
* 1953 m. Joana Vaitekūnienė
* 1955 m. Petras Jackūnas
* 1976 m. Anelė Bartkienė
* 1981 m. Vladas Stokas
* 1995 m. Aleksandra Tribulskienė
* nuo 2021 m. Gitana Kruopienė

## Šaltiniai

## Nuorodos
* Mokyklos svetainė
Pušaloto progimnazija

**Pasvalio rajono Pušaloto progimnazija** – dieninė, savarankiško mokymosi bendrojo lavinimo mokykla Pušalote (Pasvalio raj.), Žemaitės g. 1, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190615528. Steigėjas Pasvalio rajono savivaldybės taryba. Dabar tai Joniškėlio Gabrielės Petkevičaitės-Bitės gimnazijos Pušaloto progimnazijos skyrius.

Filialas: Pušaloto pagrindinės mokyklos Mikoliškio pradinio ugdymo skyrius (iki 2012 m.).

## Istorija
1917 m. rašytoje Pušaloto mokyklos kronikoje yra pyžmėta, kad prieš karą (1914–1918) Pušaloto miestelyje buvusios 2 mokyklos: žydų ir lietuvių dviklasė su 4 skyriais. 1926 m. į Pušaloto miestelį atvežtas didelis medinis namas, kuriame įsikūrė pradžios mokykla. 1939–1941 m. Pušaloto pagrindinė mokykla, 1944–1949 m. progimnazija, 1949–1954 m. septynmetė mokykla. 1954–1955 m. m. Pušaloto mokykla tapo priaugančia vidurine mokykla, 1958 m. birželio mėn. išleido pirmąją abiturientų laidą. Pušaloto vidurinė mokykla veikė iki 2001 m. rudens, išleido 44 abiturientų laidas. 2001 m. reorganizuota į pagrindinę mokyklą. 2012 m. rugsėjo 1 d. Pušaloto pagrindinė mokykla reorganizuota į Joniškėlio Gabrielės Petkevičaitės-Bitės gimnazijos Pušaloto progimnazijos skyrių.

2018 m. skyrius išregistruotas.

## Direktoriai
* St. Drumblionis
* V. Račkauskas
* V. Andžius
* 1955 m. Teodoras Tichonovas
* 1957 m. Anicetas Morkūnas
* 1958 m. Česlovas Porvaneckas
* 1979 m. Adolfas Talačka
* 1981 m. Zita Artejeva
* nuo 1982 m. Darijus Ramanauskas

## Žymūs mokiniai
* Dominykas Jonas Blynas, bankininkas, žurnalistas
* Petras Garnys, televizijos žurnalistas, redaktorius
* Algimantas Vitolis Trušys, dailininkas, tapytojas

## Šaltiniai

## Nuorodos
* Mokyklos svetainė
Plungės specialiojo ugdymo centras

**Plungės specialiojo ugdymo centras** – valstybinė internatinė savarankiško mokymosi bendrojo lavinimo mokykla Plungėje, Mendeno g. 4, vykdanti priešmokyklinio, pradinio, pagrindinio ir papildomo ugdymo programas lietuvių kalba intelekto sutrikimų bei judesio ir padėties sutrikimų turintiesiems vaikams. Įstaigos kodas 190986017. Steigėjas Telšių apskrities viršininko administracija. 

## Istorija

## Direktoriai
*Adomas Zaborskis – 1991-2008 m.;
*Gražina Sukurienė
*Kamilė Kundrotaitė-Astreikienė

## Šaltiniai

## Nuorodos
* Centro svetainė
Plungės Ryto pagrindinė mokykla

**Plungės „Ryto“ pagrindinė mokykla** – dieninė, savarankiško mokymosi bendrojo lavinimo mokykla Plungėje, J. Tumo-Vaižganto g. 88, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191130645. Steigėjas Plungės rajono savivaldybės taryba.

## Istorija

1979 m. lapkričio 19 d. KMK-114 statybininkai padėjo kertinį akmenį mokyklos statybai, o 1980 rugsėjo 1 d. KMK-114 vadovas E. Miknius įteikė pirmajam mokyklos direktoriui P. Globiui simbolinį mokyklos raktą. Pirmaisiais metais mokykloje buvo 1024 moksleiviai, dirbo 50 pedagogų. 1981 m. išleista pirmoji 83 aštuntokų laida. Pirmoji 22 abiturientų laida baigė 1982 m.

1985–1986 m. įvyko pirmoji mokytojų atestacija. 1993 m. gegužės 3 d. mokykla finansiškai atsiskyrė nuo švietimo skyriaus. 1994 m. daugiausia abiturientų įstojo į aukštąsias mokyklas, net 76 %. 1996 kovo mėnesį mokyklai suteiktas naujas vardas – Plungės „Ryto“ vidurinė mokykla, gegužės mėnesį sukurta mokyklos emblema (mokytoja V. Stankuvienė), 1997 m. gruodžio mėnesį pirmąkart mokykloje vyko moksleivių prezidento rinkimai. Iš 3 pretendentų juos laimėjo 10b klasės mokinė Toma Marčinauskytė.

1998 m. birželio mėnesį pradėtas leisti neperiodinis mokyklos laikraštis „Mazgas“. 1999 m. rugsėjo mėn. sukurta ir pašventinta mokyklos vėliava, kurios autoriai mokytojos I. Platakienė, V. Stankuvienė, I. Zaborskienė. 2002 m. gegužės 2 d. 17:45 val. pasirodė pirmasis mokyklos internetinis puslapis. Puslapio autorius 12a klasės mokinys Mindaugas Lukauskas. 1980 m. bibliotekos knygų fondą sudarė 8.800 egz. o 2001 m. 17000 egz. Per 20 metų biblioteka aptarnavo 22.000 skaitytojų.

Nuo 2003 m. rugsėjo 1 d. mokykla reorganizuota į Plungės „Ryto“ pagrindinę mokyklą.

## Direktoriai
* 1980 m. P. Globys
* 1990 m. Stanislovas Ivanauskas
* 2025 m. Raimondas Laurinaitis

## Nuorodos
* Mokyklos svetainė
Plungės Babrungo progimnazija

**Plungės „Babrungo“ progimnazija** – dieninė, savarankiško mokymosi bendrojo lavinimo mokykla Plungėje, S. Dariaus ir S. Girėno g. 38E, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191130111. Steigėjas Plungės rajono savivaldybės taryba.

## Istorija
Plungės 2-oji vidurinė mokykla dėstomąja rusų kalba įsteigta 1947 m. kariniame miestelyje. 1973 m. mokykla persikėlė į naują pastatą. Atkūrus Lietuvos nepriklausomybę, 1992 m. rusų vidurinėje mokykloje pradėjo kurtis ir lietuviškos klasės. 1995 m. mokykla tapo priaugančia vidurine mokykla, dėstoma tik lietuvių kalba.

Nuo 1997 m. mokyklos bendruomenės sprendimu mokykla vadinosi Plungės „Babrungo“ vidurinė mokykla. Dėl patalpų stygiaus mokykla tapo pagrindine. 2000 m. įvestas dešimtmetis mokymas. 2004–2005 m. m. mokykloje 18 klasių komplektų mokėsi 434 mokiniai, I-IV klasėse – 159, V-X – 275 mokiniai. Vėliau mokykla tapo progimnazija.

## Pavadinimų kaita

## Direktoriai
* 1973 m. Arkadij Simbarskij
* 1995 m. Janina Pociutė

## Žymūs mokytojai
* Laimutė Dovydaitienė, direktorės pavaduotoja ugdymui.

## Nuorodos

* Mokyklos svetainė
Ellen Allien

**Ellen Allien** (tikras vardas **Ellen Fraatz**, g. 1968 m. Berlynas) – vokiečių elektroninės muzikos atlikėja, diskžokėja, prodiuserė. Jos muzikos stilius nėra vienareikšmiškai apibrėžiamas, tačiau laikoma maždaug techno, tech house ir electro mišiniu, labiau orientuotu šokiams, tačiau nemaža ir eksperimentinio skambesio. 

## Biografija
Groti (kaip diskžokėja) pradėjo 1992 m. Pirmąjį albumą „Stadtkind“ („*miesto vaikas*“) išleido 2001 m., ir jis buvo skirtas Berlyno sienos nugriovimui.

Kartu su kitu žinomu vokiečių elektroninės muzikos atlikėju Apparat yra išleidusi bendrą albumą „Orchestra of Bubbles“.

Taip pat Ellen Allien yra muzikos įrašų kompanijos „Bpitch Control“ įkūrėja bei drabužių dizainerė.

## Diskografija
### Albumai
* 2001: Stadtkind
* 2003: Berlinette
* 2005: Thrills
* 2005: Sool
* 2006: Orchestra of Bubbles (su Apparat)
* 2010: Dust
* 2011: Dust RMX
* 2013: LISm

### Singlai ir EP
* 1995: Yellow Sky Vol. II 		
* 1995: Ellen Allien E.P.
* 1997: Be Wild	
* 1997: Rockt Krieger		
* 2000: Dataromance	
* 2000: Last Kiss 99 EP
* 2001: Stadtkind (Remixes)
* 2002: Erdbeermund	
* 2003: Alles Sehen
* 2003: Trashscapes	
* 2004: Astral	
* 2005: Your Body Is My Body	
* 2005: Magma
* 2006: Just A Man / Just A Woman (su Audion)
* 2007: Go
* 2007: Retina Remix
* 2008: Elphine (Remixes)
* 2008: Ondu / Caress
* 2008: Out
* 2008: Sprung / Its
* 2009: Lover
* 2010: Flashy Flashy
* 2010: Pump
* 2011: Dust (Remixes)
* 2012: Galactic Horse	
* 2013: The Kiss / Need (Remixes)
* 2014: Free Nation (su Thomas Muller)

### Rinkiniai
	
* 2004: Remix Collection
* 2005: Camping 2
* 2007: The Other Side - Berlin
* 2007: BPC Camping Compilation 03
* 2010: Watergate 05
* 2011: Tsugi Sampler 40

### DJ miksai

* 2001: Flieg Mit Ellen Allien
* 2002: Weiss.Mix
* 2004: My Parade		
* 2006: The Minimal Choice	
* 2007: Fabric 34	
* 2007: Berlinbytes	
* 2008: Boogybytes Vol.04		
* 2009: RA.152
* 2010: aLive 02
* 2011: South West Four Weekender: Ellen Allien On The Road Mix	
* 2012: DTPodcast 266
* 2013: BPC Home Mix 2013

## Šaltiniai

	
## Nuorodos
* Oficialus puslapis
* Bpitch Control puslapis
* Orchestra of Bubbles puslapis
* Facebook
* SoundCloud
* Discogs
* Last.fm
Plungės akademiko Adolfo Jucio progimnazija

**Plungės akademiko Adolfo Jucio progimnazija** – dieninė, savarankiško mokymosi bendrojo lavinimo mokykla Plungėje, A. Vaišvilos g. 32, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191130079. Steigėjas Plungės rajono savivaldybės taryba.

## Istorija

1919 m. Liepų gatvės pastate įkurta Plungės realinė progimnazija. 1923 m. progimnazija tapo „Saulės“ realine gimnazija. 1925 m. išleista 1-oji abiturientų laida. 1929 m. gimnazija tapo valstybine gimnazija, nuo 1934 m. progimnazija. 1936 m. prie Plungės progimnazijos prijungta vienuolių kapucinų mokykla, nuo 1940 m. mokykla vėl tapo Plungės valstybinė gimnazija.

1955 m. pavadinta Plungės vidurine mokykla, nuo 1961 m. Plungės 1-oji vidurinė mokykla. 1996 m. suteiktas akademiko Adolfo Jucio (1904–1974) vardas, mokykla pavadinta Plungės Adolfo Jucio vidurine mokykla. Nuo 2001 m. Plungės akademiko Adolfo Jucio pagrindinė mokykla, vėliau tapo progimnazija.

## Pavadinimų kaita

## Direktoriai
* 1962–1982 m. Elena Adomavičienė
* Kęstutis Varpiotas

## Žymūs mokytojai
* Vitalius Vladas Andriušaitis (1927–2006) – šachmatų treneris

## Mokiniai
Iki 2001 m. išleistos 77 laidos, beveik 3000 abiturientų, nuo 2001 m. 322 dešimtokai, iš kurių 90 % tęsia mokslą vidurinėje mokykloje arba gimnazijoje.

Žymūs mokiniai:
* Adolfas Jucys (1904–1974), 1927 m., vienas iš daugiaelektronių atomų teorijos kūrėjų, akademikas
* Juozas Bagdonas (1911–2005), dailininkas, Plungės garbės pilietis
* Bronislovas Lubys (1938–2011), pramonininkas
* Donatas Jankauskas (g. 1958), socialinės apsaugos ir darbo ministras

## Literatūra
* Klasės draugai – visam gyvenimui: Plungės vidurinės mokyklos 1957 metų abiturientų laida: fotoalbumas (sud. Antanas Stanevičius). – Klaipėda: Eglės leidykla, 2007. – 288 p.: iliustr. – ISBN 978-9955-542-44-5

## Nuorodos
* Mokyklos svetainė
Žlibinų Igno Končiaus pagrindinė mokykla

**Plungės rajono Žlibinų Igno Končiaus pagrindinė mokykla** – buvusi dieninė, savarankiško mokymosi bendrojo lavinimo mokykla Plungės raj. Žlibinuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191133036. Steigėjas Plungės rajono savivaldybės taryba.

## Istorija
1917 m. Žlibinuose įkurta pirmoji pradinė mokykla. Čia mokė dvarininko duktė S. Šukštaitė, būta vieno skyriaus, kur mokėsi tik keletas vaikų. Nesant tinkamų patalpų, mokymo procesas vyko privačiuose namuose. 1924 m. jau veikė du skyriai, mokėsi 36 mokiniai. Ilgainiui mokinių daugėjo. 1934 m. 0,5 km nuo Žlibinų pastatyta dviejų komplektų pradinė mokykla su ūkiniu pastatu (tam keli ūkininkai skyrė žemės).

1955 m. Žlibinų pradinė reorganizuota į septynmetę. 1964 m. mokyklą baigė pirmoji 8 klasės mokinių laida. 1985 m. vasarą Žlibinų centre prasidėjo Žlibinų devynmetės mokyklos statybos. Mokykla naujose patalpose veikė nuo kitų metų rugsėjo. 2000 m. mokykla pertvarkyta į dešimtmetę, 2002 m. jai suteiktas Igno Končiaus vardas. 2016 m. Žlibinų mokykla tapo Plungės Senamiesčio mokyklos Žlibinų Igno Končiaus pradiniu skyriumi.

2017 m. dėl pernelyg mažo mokinių skaičiaus uždaryta.

## Direktoriai
* Nijolė Žičkuvienė.

## Išnašos

## Nuorodos
* Mokyklos puslapis
Narvaišių pagrindinė mokykla

**Plungės rajono Narvaišių pagrindinė mokykla** – dieninė, savarankiško mokymosi bendrojo lavinimo mokykla Plungės raj. Narvaišiuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 291131890. Steigėjas Plungės rajono savivaldybės taryba. 

## Istorija

Mokykla įkurta 1938 m. Alksnėnų kaime. 1946 m. iš pradinės reorganizuota į Alksnėnų septynmetę mokyklą. Nuo 1994 m. mokykla įsikūrė Narvaišių kaime, buvusio kolūkio administracijos patalpose, o nuo 1999 m. rugsėjo 1 d. tapo pagrindine dešimtmete mokykla.

2012 m. išregistruota.

## Direktoriai

*Vanda Aronovienė

## Šaltiniai

## Nuorodos
Mokyklos svetainė
Aleksandravo pagrindinė mokykla

**Plungės rajono Aleksandravo pagrindinė mokykla** – buvusi dieninė, savarankiško mokymosi bendrojo lavinimo mokykla Plungės raj. Aleksandrave, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191131747, steigėjas – Plungės rajono savivaldybės taryba.

## Istorija

Įkurta 1930 m. kaip pradinė mokykla, 1949–1993 m. buvo septynmetė, aštuonmetė, devynmetė, vėliau – pagrindinė. XXI a. pradžioje prijungta prie Šateikių mokyklos kaip skyrius.

## Direktoriai
*Zigmas Bagdonas

## Nuorodos

* Mokyklos istorija
Nausodžio pagrindinė mokykla

**Plungės rajono Nausodžio pagrindinė mokykla** – buvusi dieninė, savarankiško mokymosi bendrojo lavinimo mokykla Plungės raj., Varkaliuose, Kulių g. 76, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191132315. Steigėjas Plungės rajono savivaldybės taryba. 

Filialai: 
* Plungės rajono Nausodžio pagrindinės mokyklos Juodeikių pradinio ugdymo skyrius;
* Plungės rajono Nausodžio pagrindinės mokyklos Karklėnų pradinio ugdymo skyrius.

## Istorija

Pirmoji mokykla Nausodžio apylinkėje įkurta 1920 m. Mardosų kaime valstiečio Striaukos sodyboje. Su 60-čia keturių aplinkinių kaimų vaikų dirbo mokytoja Gedgaudaitė, vėliau jai talkino mokytojos Abelkienė ir Užgalytė. 1964 m. rugsėjį mokykla persikėlė į dabartines patalpas, tada ją lankė 160 mokinių. Buvo pasodinti pirmieji medeliai, įrengtas sporto aikštynas. 2016 m. mokykla uždaryta.

## Direktoriai
* Edmundas Sausdravas

## Nuorodos

* Mokyklos svetainė
Kriaučiūnai

**Kriaučiūnais** vadinamos gyvenvietės:

* Panevėžio rajone;
* Švenčionių rajone;
* Vilniaus mieste;
* Vilniaus rajone.

## Pavadinimo kilmė

Kaimų pavadinimai tikriausiai kilę nuo pavardės *Kriaučiūnas*, iš pradžių reiškusio „kriaučiaus vaikas, vaikaitis“ (kriaučius – sermėgų ir trinyčių siuvėjas).
Kantaučių pagrindinė mokykla

**Plungės rajono Kantaučių pagrindinė mokykla** – dieninė, savarankiško mokymosi bendrojo lavinimo mokykla Plungės raj. Kantaučiuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191132087. Steigėjas Plungės rajono savivaldybės taryba. 

## Istorija
Mokykla įkurta 1898 m. 

2016 m. rugsėjo 1 d. Kantaučių pagrindinė mokykla reorganizuota į Plungės Senamiesčio mokyklos Kantaučių skyrių.

## Direktoriai

## Šaltiniai
Stalgėnų pagrindinė mokykla

**Plungės rajono Stalgėnų pagrindinė mokykla** – dieninė, savarankiško mokymosi bendrojo lavinimo mokykla Plungės raj. Stalgėnuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191132653. Steigėjas Plungės rajono savivaldybės taryba. Filialas: 

## Istorija

1916 m Stalgėnų parapijos salėje valstybės lėšomis įsteigta mokykla, kurioje pradėjo mokytis 12 mokinių. 1927 m. pradžios mokykla perkelta į privatų Kazio Skuodo namą. 1931 m. mokykla persikėlė į būsimos klebonijos patalpas. 1949 m. atidaryta Stalgėnų septynmetės mokyklos 5 klasė. 1951 m. išleista 12-os mokinių pirmoji septintokų laida. 1963 m. mokykla persikėlė į naujas patalpas, pereita prie aštuonmečio mokslo. 1967 m. įkurtas kraštotyros būrelis ir muziejus. Nuo 1996 m. mokykla savarankiška. 2005 m. rugsėjo 1 d. prijungtas Milašaičių pradinio ugdymo skyrius, kuriame mokosi 21 mokinys.

## Direktoriai
*1949 m. Silvestras Sakadolskis;
*1951 m. Eugenija Bliucukytė;
*1986 m. Rimantas Gricevičius.

## Nuorodos
* Mokyklos puslapis
* Plungės „Ryto“ pagrindinė mokykla. Stalgėnų skyrius
Stanelių pagrindinė mokykla

**Plungės rajono Stanelių pagrindinė mokykla** – buvusi dieninė, savarankiško mokymosi bendrojo lavinimo mokykla Plungės raj. Staneliuose, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Steigėjas Plungės rajono savivaldybės taryba. 

## Istorija
Stanelių kaime pradinė mokykla įsikūrė 1921 m. valstiečio Gruiniaus troboje. Buvo tik viena klasė, mokėsi apie 18 mokinių. Vėliau mokykla veikė Prano Ario, Smilingio namuose. 1948 m. pradėjus steigtis septynmetėms mokykloms, atidaryta penkta klasė. 1969 metais buvo pastatytas naujas aštuonmetės mokyklos pastatas. Vėliau mokykla tampa devynmetė. 2000 metais mokyklą baigė pirmoji dešimtokų laida.

2015 m. prijungta prie Plungės Babrungo pagrindinės mokyklos. 2021 m. skyrius išregistruotas.

## Direktoriai
*1940 m. Salomėja Tarvydienė;
*1957 m. Valentinas Valančius;
*1987 m. Algirdas Serva;
*1990 m. Vaidotas Račkauskas;
*2000 m. Rimantas Gentvilas.

## Mokytojai
* Kristina Pilitauskienė,
* Danutė Vilnienė,
* Danutė Puplauskienė,
* Jolanta Senkuvienė,
* Irena Dobilienė,
* Rima Tilvikienė,
* Vilija Bertašienė,
* Edita Mockuvienė,
* Vincas Senkus,
* Elena Kulbokienė,
* Vidutė Česnauskienė,
* Stanislovas Tutlys,
* Silvija Lubienė,
* Regina Čeplinskienė
* Lina Andriekienė

## Šaltiniai

## Nuorodos
* Mokyklos svetainė
Šateikių pagrindinė mokykla

**Plungės rajono Šateikių pagrindinė mokykla** – buvusi dieninė, savarankiško mokymosi bendrojo lavinimo mokykla Šateikiuose (Plungės raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191131213. Steigėjas Plungės rajono savivaldybės taryba. Nuo 2021 m. Liepijų mokyklos skyrius.

## Istorija

1919 m. Šleinius pastatė pirmąją vieno komplekto Šateikių pradžios mokyklą. 1934 m. atidaryta nauja keturių skyrių mokykla (dabartinis Šateikių kultūros centras). 1946 m. mokykla reorganizuojama į septynmetę mokyklą. 1955 m. rudenį mokykla tapo vidurine, 1959 m. mokyklą baigė pirmoji abiturientų laida. 1963 m. pastatytas priestatas, kuriame dabar mokosi pradinių klasių mokiniai, yra anglų k., lietuvių k. ir rusų k. kabinetai. 1983 m. pastatytas priestatas, kuriame yra ne tik mokymosi kabinetai, bet ir sporto salė, valgykla, dirbtuvės, administracijos kabinetai. 2001 m. vidurinė mokykla po mokyklų tinklo pertvarkos tapo pagrindine (10 klasių). 2021 m. rugsėjo 1 d. tapo Liepijų mokyklos skyriumi.

## Direktoriai
Vidurinės mokyklos direktoriai nuo 1956 m.:
* 1956 - 1957 m. – Leonas Trakumas.
* 1957 - 1968 m. – Robertas Rapalis.
* 1968 - 1977 m. - Danutė Ardavičienė.
* 1977 - 1978 m. - Alfonsas Ivanauskas
* 1978 - 1979 m. - Janina Matulevičienė.
* 1979 - 1987 m. - Zita Vaičiulienė.
* 1987 - 1989 m. – Petras Girkontas.
* 1989 - 2013 m. - Arūnas Vainiušis.
* 2013 – 2016 m. - Lep. Dalicija Kubilienė.
* 2016 - 2018 m. - Paulius Zakalskis.
* 2018 - 2020 m. - Lep. Asta Plataunienė
* 2020–2021 m. - Lep. Dalia Dobravalskienė
* 2021-          m. -  Erika Laurinaitienė

## Šaltiniai

## Nuorodos
* Mokyklos svetainė
Kuštija

**Kuštija** () – miestas vakarų Bangladeše, į pietus nuo Padmos upės (Gangas). 135,7 tūkst. gyventojų (2007). Geležinkelis į Saidpurą ir Kalkutą. Prekybos centras (medvilnė, cukrus, puodininkystė). Kelios vyriausybinės kolegijos (Radžšahio universiteto filialai). Apylinkėse yra aliuvinė lyguma, derlingos Gango deltos žemės. Auginami ryžiai, džiutas, ankštiniai.
Šmalkaldeno karas

**Šmalkaldų karas** () − 1546−1548 m. vykęs Šv. Romos imperijos imperatoriaus Karolio V karas prieš vokiečių protestantų kunigaikščių **[[Šmalkaldeno lyga|Šmalkaldeno lygą]]** (*Schmalkaldischer Bund*), pavadintą pagal nedidelį Tiuringijos miestelį Šmalkaldeną.

## Šmalkaldų lyga
1531 m. vasario 27 d. protestantų imperijos luomai į Confessio Augustana atmetimą Augsburgo reichstage reagavo 1531 m. vasario 27 d. įkurdami Šmalkaldų lygą. Ši buvo nukreipta prieš gresiantį Habsburgų susidorojimą su protestantais ir turėjo savo kariuomenę bei iždą.

Lygai priklausė liuteronybę priėmę vokiečių kunigaikščiai (kurfiurstas Johanas Frydrichas Saksonietis (*Johann Friedrich von Sachsen*), landgrafas *Filipas Hesenietis* (*Philipp I. von Hessen*), hercogai *Ulrichas Viurtembergietis* (*Ulrich von Württemberg*) ir *Moricas Saksonietis* (*Moritz von Sachsen*), kiti kunigaikščiai) ir miestai (Brėmenas , Magdeburgas, Strasbūras, Ulmas ir kiti).

Per vykusį Šmalkaldų karą lyga pralaimėjo Karoliui V ir suiro.

## Šmalkaldų karo eiga
Karą pradėjo imperatorius Karolis V, norėdamas atkurti Vokietijoje katalikybę. Jo jėgos buvo pranašesnės, be to, jis gavo pastiprinimų iš Nyderlandų ir popiežiaus.

1574 m. balandžio 24 d. netoli Miulbergo (*Mühlberg*) (Saksonija) protestantų kariuomenė buvo sutriuškinta.

Šmalkaldų karas baigėsi 1548 m. Augsburgo religiniu kompromisu, vadinamuoju *Augsburgo interimu* (*Augsburger Interim*) − siekiant išvengti protestantų atskilimo nuo katalikų bažnyčios, buvo legalizuotos kai kurios jų įvykdytos religinės reformos.

Šias kompromisines nuolaidas protestantams panaikino 1552 m. Pasau sutartis (*Passauer Vertrag*) ir 1555 m. Augsburgo religinė taika (*Augsburger Religionsfrieden*).

## Nuorodos
* Šmalkaldų karas  
* Šmalkaldų karas
Prienų Ąžuolo progimnazija

**Prienų „Ąžuolo“ progimnazija** – dieninė, savarankiško mokymosi bendrojo lavinimo mokykla Prienuose, Kęstučio g. 45, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190190269. Steigėjas Prienų rajono savivaldybės taryba.

Filialai:
* Ašmintos daugiafunkcis centras
* Naujosios Ūtos daugiafunkcis centras

## Istorija

1987 m. rugsėjo 1 d. įkurta Prienų 3-oji vidurinė mokykla. 1999 m. rugsėjo 1 d. pavadinta mokyklos bendruomenės išrinktu vardu – Prienų „Ąžuolo“ vidurinė mokykla. Nuo 2002 m. rugsėjo 1 d. reorganizuota į pagrindinę mokyklą. 2012 m. prie „Ąžuolo“ pagrindinės mokyklos prijungta Prienų Nemuno pradinė mokykla, o pati „Ąžuolo“ pagrindinė mokykla reorganizuota į progimnaziją.

Mokykloje nuo įkūrimo veikė dramos būreliai, mokyklos lėlių teatras, vėliau dramos studija, kurioje šiuo metu veikia trys grupės, jungiančios apie pusšimtį mokinių. Kasmet dramos studija dalyvauja įvairiuose festivaliuose, pelnydama apdovanojimus už gerą režisūrą, scenografiją, jaunųjų aktorių vaidybą. Nuo 1994 m. drama (teatras) pradėta dėstyti kaip pasirenkamasis dalykas.

## Direktoriai
* Stanislovas Teišerskis
* 2007 m. Irena Tarasevičienė

## Žymūs mokytojai
* Levutė Karčiauskienė, vadovėlių autorė
* Lina Rimavičiūtė-Malinauskienė, vadovėlių autorė
* Vida Zdanienė, matematika, direktorės pavaduotoja ugdymui
 

## Nuorodos
* Mokyklos svetainė
Koks Bazaras

**Koks Bazaras** (, ) – miestas pietryčių Bangladeše, prie Bengalijos įlankos. 121,2 tūkst. gyventojų (2007). Nedidelis uostas, kurortas, vienas ilgiausių pasaulyje paplūdimys. Į Čitagongą veda kelias, geležinkelis, yra oro susisiekimas. Išvystyta tabako, medvilnės pramonė. Apylinkėse išgaunama druska, geležies rūda, cirkonis, titanas.

## Pavadinimo kilmė

Miestas pavadintas Hiramo Kokso (*Hiram Cox*) garbei, kuris saugoji gyvenvietę nuo Mianmaro užkariavimo 1799 m.
Prienų specialioji mokykla

**Prienų specialioji mokykla** – buvusi valstybinė internatinė, savarankiško mokymosi bendrojo lavinimo mokykla Prienuose, Kęstučio g. 63, vykdžiusi priešmokyklinio, pradinio, pagrindinio ir papildomo ugdymo programas lietuvių kalba intelekto sutrikimų bei Kalbos ir kitų komunikacijos sutrikimų turintiesiems vaikams. Įstaigos kodas 190193945. Steigėjas Prienų rajono savivaldybės taryba.

## Istorija
Mokykla uždaryta 2012 m., auklėtinius perkeliant į Revuonos pagrindinėje mokykloje esantį specialiojo ugdymo skyrių. Pagrindinė reorganizacijos priežastis – mažėjantis mokinių skaičius ir dėl to tuštėjančios patalpos. Pastaraisiais metais buvo nenaudojamas visas 4 aukštas, t. y. ketvirtadalis pastato. Švietimo ir mokslo ministerijai pakeitus Specialiojo ugdymo įstatymą, Specialiojoje mokykloje gali būti ugdomi tik didelių ir labai didelių specialiųjų poreikių turintys mokiniai. Tokius kriterijus atitiko mažiau nei pusė mokyklos ugdytinių (buvo ugdomi 43 mokiniai), tai reiškė, jog 4 aukštų pastatas mokyklai akivaizdžiai per didelis.

Kita priežastis – pastato būklė: pastatui būtina renovacija (suremontuota tik nedidelė patalpų dalis), dauguma įrangos pasenusi, pastatas nepritaikytas neįgaliesiems. Tokio didelio pastato renovacijai nebuvo lėšų, be to ir netikslinga renovuoti. Reikėjo rasti mažesnes patalpas, todėl buvo pasirinktos taip pat ištuštėjusios Jaunimo mokyklos patalpos, jas galutinai pritaikant auklėtinių specialiesiems poreikiams.

## Direktoriai
* Danutė Ragienė

## Šaltiniai
Redukcija

**Redukcija** gali reikšti:

* Redukcija (chemija) – teigiamo valentingumo laipsnio sumažinimas;
* redukcija (filosofija);
* Redukcija (kalbotyra) – galūnių ir garsų trumpėjimas;
* Redukcija (matematika) – matematinio reiškinio supaprastinimas;
* Redukcija (keramika) – glazūrų paviršiaus metalizavimas;
* Redukcija (Švedija) – žemių grąžinimas karaliaus dvarui 1680 m.
Balbieriškio pagrindinė mokykla

**Prienų rajono Balbieriškio pagrindinė mokykla** – buvusi dieninė, savarankiško mokymosi bendrojo lavinimo mokykla Prienų raj. Balbieriškyje, Klevų g. 10, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190189338. Steigėjas Prienų rajono savivaldybės taryba. Filialas: Balbieriškio pagrindinės mokyklos ikimokyklinio ugdymo skyrius. 

## Istorija

Mokyklos užuomazgos jau galėjo būti 1612 m. Evangelikų reformatų Sinodo archyvo medžiagoje minima, kad nuo šių metų miestelyje veikė evangelikų reformatų bažnyčia ir mokykla. Pirmąkart mokykla minima 1739 m. bažnyčios inventorinėje knygoje.

Tolesnės žinios apie mokyklą randamos tik nuo 1781 m., kad miestelyje veikė parapinė mokykla.

2012 m. prijungta Kunigiškių pagrindinė mokykla kaip skyrius, kuris buvo uždarytas 2015 m.

## Direktoriai
* Stasys Valančius

## Galerija

Vaizdas:Balbieriškis, pagr. mokyklos ikimokyklinio ugdymo skyrius.JPG|Ikimokyklinis skyrius
Vaizdas:Balbieriškis, vid. mokyklos pastatas.JPG|Vidurinės mokyklos pastatas


## Nuorodos

* Mokyklos svetainė
Bartininkai

**Bartininkais** (arba **Bartninkais, Bartnikais, Bortnikais**) buvo vadinami feodalinių laikų bitininkai, drevininkai. Taip pat yra vadinama nemažai gyvenviečių:

## Baltarusija

Gyvenvietės Mogiliavo srityje:
* Didieji Bortnikai,
* Mažieji Bortnikai.

## Lenkija
* Bartnikai, kaimas Palenkės vaivadijoje.

## Lietuva
* Bartninkai, buvęs kaimas Jurbarko rajone (Bartninkai);
* Bartininkai, kaimas Kazlų Rūdos savivaldybėje;
* Šilutės rajone:
** Bartininkai I,
** Bartininkai II;
* Bartninkai, miestelis Vilkaviškio rajone, seniūnijos centras.
Pivoriūnai

**Pivoriūnai** – kaimas Molėtų rajono savivaldybėje, 8 km į vakarus nuo Dubingių, prie Vilniaus-Molėtų plento, jo rytinėje pusėje.

## Istorija

1643 m. minimas Dubingių kunigaikštystės inventoriuje. 1686 m. priklausė Dubingių kunigaikštystės Dubingių valsčiui, tada kaime buvo 7 namai. Kaime gyveno kalvis Kristupas Buivydas, laisvas žmogus. Taip pat gyveno Kazimieras Pivoras (*Kazimierz Piwowar*). Nuo pastarojo asmenvardžio *Pivorius*, „žmogus, darantis alų“, atsirado kaimo vardas, kuris, tiesa, yra atsiradęs iš patroniminės šio asmenvardžio formos *Pivoriūnas*, t. y. „Pivoriaus sūnus“. 1744 m. Pivorų kaimas užrašytas Vilniaus vyskupijos sinodo nutarimuose. Tada jis priklausė Dubingių parapijai.

## Gyventojai

## Šaltiniai
Babiliai

**Babiliais** vadinami kaimai:

* Kaišiadorių rajone:
** Juknonių Babiliai (piečiau),
** Strėvininkų Babiliai (šiauriau);
* Užvalkių Babiliai Kėdainių rajone.

Seniau *babiliais* (arba *babiliais*) buvo vadinami valstiečiai, gyvenę kur nors kaimo pakraštyje, prastoje susenusioje trobelėje, neturintys savo žemės, kartais ir savo pastogės.
Klebiškio pagrindinė mokykla

**Prienų rajono Klebiškio pagrindinė mokykla** – dieninė, savarankiško mokymosi bendrojo lavinimo mokykla Prienų raj. Klebiškyje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190195234. Steigėjas Prienų rajono savivaldybės taryba.

## Istorija
Išregistruota 2012 m.

## Direktoriai
* Juozas Kavaliauskas
* Jonas Kirkliauskas

## Šaltiniai

## Nuorodos
* Mokyklos svetainė
Kunigiškių pagrindinė mokykla

**Prienų rajono Kunigiškių pagrindinė mokykla** – dieninė, savarankiško mokymosi bendrojo lavinimo mokykla Paprūdžiuose (Prienų raj.), vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 290195420. Steigėjas Prienų rajono savivaldybės taryba. Filialas: Prienų rajono Kunigiškių pagrindinės mokyklos Tartupio pradinio ugdymo skyrius. 

## Istorija

Mokykla įkurta 1920 m. Pirmieji mokiniai glaudėsi  tuo išnuomotame pastate. Veikė viena klasė, kurią  mokė vienas mokytojas.

Mokyklos pastatas pastatytas 1979 m. Vėliau prie  jo pristatytas priestatas. 2001 m. mokykla renovuota iš Pasaulio banko lėšų, įrengtas trečias aukštas, modernūs  kabinetai, biblioteka skaitykla. 2004 m. prijungta Tartupio mokykla. 2012 m. Kunigiškių mokykla prijungta prie Balbieriškio pagrindinės mokyklos ir tapo Kunigiškių pagrindinio ugdymo skyriumi, kuris galiausiai 2015 m. uždarytas.

## Direktoriai
* Ilona Balčiukynienė
* Giedrė Tautvydienė
* Stasys Valančius

## Šaltiniai
Išlaužo pagrindinė mokykla

**Prienų rajono Užnemunės pagrindinė mokykla Išlaužo skyrius** – dieninė, savarankiško mokymosi bendrojo lavinimo mokykla Išlauže (Prienų raj.), Mokyklos g. 1, vykdanti priešmokyklinio, pradinio, pagrindinio ir papildomo ugdymo programas lietuvių kalba.

Įstaigos kodas 190194851. Steigėjas Prienų rajono savivaldybės taryba. Filialas: Išlaužo pagrindinės mokyklos ikimokyklinio ugdymo skyrius. 

## Istorija
Pirmoji pradžios mokykla įkurta 1926 m. Šaltupio kaimo gyventojo V. Sūnelaičio namuose. Pirmoji mokytoja Antanina Aleksaitytė-Penkaitienė. Tuo metu mokėsi 21 moksleivis. 1930 m. padidėjus moksleivių skaičiui, mokykla perkelta pas to paties kaimo gyventoją A. Stravinską (mokytojas Bernardas Bendinskas). 1930 m. Išlauže baigta statyti nauja dviejų komplektų pradžios mokykla. Mokėsi 82 moksleiviai, dirbo 3 mokytojai. Pasodintas didelis sodas, kurį prižiūrėjo jaunieji ūkininkai.

1947 m. pradžios mokykla tapo progimnazija, 1948 m. ją baigė pirmoji 10 moksleivių laida. Iš viso mokykloje mokėsi 103 moksleiviai, dirbo 7 pedagogai. Jie gyveno sunkiomis pokario sąlygomis: trūko sąsiuvinių, knygų, buvo mokomasi prie žibalinių lempų. Mokytojai ir moksleiviai palaikė vienas kitą. Buvo dedamos pastangos, kad visas Išlaužo jaunimas įgytų progimnazijos  išsilavinimą. Todėl įsteigta vakarinė valstiečių jaunimo mokykla suaugusiems, vėliau  vadinta vakarine kaimo jaunimo mokykla. Jaunimas noriai mokėsi. Mokyklos gyvenimui didelę įtaką turėjo vykstantys visuomeniniai pokyčiai: kūrėsi kolūkiai, žmonės buvo tremiami į Sibirą. Tremties neišvengė ir mokyklos moksleiviai bei mokytojai.

1967 m. didelis dėmesys pradėtas skirti mokymo kokybei bei mokytojų kvalifikacijai. Moksleiviai sėkmingai toliau mokėsi kitose mokyklose. Aktyvia veikla išsiskyrė jaunieji kraštotyrininkai.
1979 m. mokėsi 265 moksleiviai. 1986 m. mokykla tapo devynmete. Senoji mokykla netenkino išaugusių poreikių, 1991 m. pradėtas statyti naujas jos pastatas, bet statyba užtruko. 1999 m. mokykla tapo dešimtmete. 2000 m. spalio 22 d. mokyklos bendruomenė pradėjo dirbti naujose patalpose. Nuo 2004 m. mokyklai priklauso ikimokyklinio ugdymo skyrius, jį lankė 18 vaikų. 2025 rugpjūčio 22 d.  dėl mokyklų pertvarkymo projekto mokykla tapo Prienų r. Užnemunės pagrindine mokykla Išlaužo skyriumi.

## Direktoriai
* 1930 m. Antanas Prapuolenis, esperanto kalbos vadovėlio autorius
* 1947 m. Petras Geniušas
* 1948 m. Marcelė Kasakaitienė
* 1967 m. Janina Šklėriūtė
* 1979 m. Aušra Rimavičienė
* 1997 m. Rasa Žilinskienė
* 2025 m. Ramūnas Makaveckas

## Žymūs mokiniai
* Marius Baranauskas (1931–1995), foto žurnalistas, Lietuvos meninės fotografijos meistras
* Petras Mačiūta (1933–1984), kunigas
* Alfonsas Bulotas (g. 1946 m.), buvęs karo kapelionas, atsargos majoras
* Algirdas Raslanas (g. 1956 m.), irkluotojas, pedagogas, habilituotas pedagogikos mokslų daktaras
* Vytas Sabaliauskas (g. 1962 m.), kunigas, publicistas, rašytojas
* Kazimieras Pyragas, profesorius, habilituotas pedagogikos mokslų  daktaras

## Nuorodos
* Mokyklos svetainė
Antrasis Opiumo karas

**Antrasis Opiumo karas** − 1856−1860 m. vykęs D. Britanijos, Prancūzijos ir Kinijos karas.

D. Britanija pasinaudojusi Kinijoje vykusiu pilietiniu karu (Taipingų sukilimu), 1856 m. spalio mėnesį pradėjo Antrąjį Opiumo karą. 1857 m. į karą įsijungė Prancūzija.

1857 m. gruodžio mėnesį britai ir prancūzai užėmė Guangdžou, 1858 m. gegužės mėnesį − Dagu uostą bei grasino pulti Tiandziną ir Pekiną.

Kinijos vyriausybė buvo priversta pasirašyti Tiandzino sutartį.

1860 m. D. Britanija ir Prancūzija atnaujino karo veiksmus. Rugpjūčio mėnesį jų kariuomenė užėmė Tiandziną, spalio mėnesį − Pekiną ir privertė Kiniją pasirašyti naują sutartį (Pekino sutartis).

1860 m. spalio 24-25 d. buvo pasirašyta Pekino sutartis, pagal kurią Kinijos vyriausybė sutiko išmokėti D. Britanijai ir Prancūzijai 8 mln. *juanbao* (*yuánbǎo*) kontribuciją, atverti Tiandzino uostą užsienio prekybai, legalizuoti opiumo prekybą, įteisinti religinę laisvę Kinijoje.
Pabna

**Pabna** () – miestas vakarų Bangladeše, prie Ičchamatės upės (Padmos intakas). Pramonės centras, veikia džiuto perdirbimo gamyklos. Išlikę hinduistų šventykla *Jor Bangla*, Pabnos vandens rezervuaras (iškastas 1887 metais). Yra Džinos parkas, dvi vyriausybinės kolegijos (Radžšahio universiteto filialai). Psichiatrijos ligoninė.

Apylinkės išsidėsčiusios prie Padmos (Gangos) ir Džamunos santakos trikampio. Tai aliuvinės lygumos, kurias vagoja daug upių ir srovių, lietaus sezono metu daug kaimų pasiekiami tik valtimis. Potvynių nuosėdos sąlygoja didelį žemės derlingumą, čia auginami ryžiai, džiutas, cukranendrės, ankštinės kultūros.
Pakuonio pagrindinė mokykla

**Prienų rajono Pakuonio pagrindinė mokykla** – dieninė, savarankiško mokymosi bendrojo lavinimo mokykla Pakuonyje (Prienų raj.), Sodų g. 36, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190189523. Steigėjas Prienų rajono savivaldybės taryba. 

2025 m. išregistruota.

## Direktoriai
* 2000 m. Jonas Mikelionis

## Šaltiniai

## Nuorodos
* Mokyklos svetainė
Padma

**Padma** – pagrindinė Bangladešo upė, kertanti šalį iš šiaurės vakarų į pietryčius. Faktiškai tai yra Gango upės tąsa, įtekanti į Bengalijos įlanką. Didžiausias intakas – Džamuna.